- Hindi News
- National
- कंटालिया में शव दफनाने के स्थान पर पक्का निर्माण कराने का प्रयास, अधिकारियों ने रोका
कंटालिया में शव दफनाने के स्थान पर पक्का निर्माण कराने का प्रयास, अधिकारियों ने रोका
एक महिला के शव को सरकारी जमीन में दफनाने को लेकर उपजा विवाद को लेकर मौके पर पहुंचे पुलिस एवं प्रशासनिक अधिकारी
भास्करसंवाददाता | पाली
बगड़ी नगर थाना क्षेत्र के कंटालिया ग्राम में शुक्रवार को एक महिला के शव को सरकारी जमीन में दफनाने को लेकर उपजा विवाद अभी तक शांत नहीं हुआ है। शनिवार को मृतक के परिजनों ने मौके पर जाकर पूजा-अर्चना करने तथा वहां पर पक्का निर्माण कराने का प्रयास किया। इसको लेकर एक बार फिर माहौल गर्मा गया। मौके पर जमा हुए लोगों ने इसका जोरदार विरोध किया। मामले की जानकारी मिलने पर पुलिस एवं प्रशासनिक अधिकारियों ने मौके पर पहुंचकर दोनों पक्षों को समझाइश कर शांत किया। साथ ही मृतक परिवार के सदस्यों से किसी प्रकार का पक्का निर्माण नहीं करने का लिखित में लिया। साथ ही किसी को भी सरकारी जमीन पर शव नहीं दफनाने के लिए भी पाबंद किया गया है। जानकारी के अनुसार शुक्रवार को सुंदरी देवी नाथ की मौत होने के बाद सामाजिक परंपरा के अनुसार उसे एक स्थान पर दफनाया गया था। इस जमीन को सरकारी बताते हुए कुछ ग्रामीणों तथा गांव के पटवारी ने विरोध जताया था। शेष|पेज14
इसकोलेकर दोनों पक्षों में तनातनी हो गई थी। मामले की जानकारी के बाद बगड़ी नगर थाने से पहुंचे पुलिस दल ने दोनों पक्षों को शांत कर दिया था। इस मामले में एक ग्रामीण ने मृतक परिजनों के खिलाफ हाथापाई करने का मुकदमा दर्ज कराया था। शनिवार को मृतक परिवार के सदस्य उक्त स्थान पर पूजा-अर्चना करने के लिए पहुंच गए। आरोप है कि इन लोगों ने पक्का निर्माण कराने का प्रयास भी किया। मामले की जानकारी के बाद मारवाड़ जंक्शन के कार्यवाहक तहसीलदार लालाराम मीणा, एएसआई भंवरलाल सीरवी चौकी प्रभारी माधोलाल चौधरी पहुंचे तथा दोनों पक्षों को शांत किया।
दो घंटे तक हुई तकरार, लिखित में लेने के बाद ही माने ग्रामीण
इस मामले को लेकर ग्रामीणों ने हंगामा कर दिया। सरकारी जमीन पर पक्का निर्माण को रोकने के लिए एकबारगी स्थिति आमने-सामने होने की हो गई थी। इसके बाद मारवाड़ जंक्शन से पहुंचे कार्यवाहक तहसीलदार तथा पुलिस अधिकारियों ने समझाइश कर शांत किया। ग्रामीण मृतक परिजनों से उक्त स्थान पर पक्का निर्माण नहीं करने का लिखित में लेने की बात पर अड़ गए। इसके बाद तहसीलदार ने समाज सेवी ओमप्रकाश व्यास, पूर्व सरपंच देवाराम सीरवी, कृषि मंत्री के निदेशक देवाराम सीरवी, भाजपा जिला कार्यकारिणी के सदस्य भीकसिंह कुंपावत, वार्ड पंच रामसिंह भाटी पारस बारूपाल समेत अन्य लोगों की मौजूदगी में लिखित में लिया। इसके बाद दोनों पक्षों में रजामंदी हो गई।
सरकारी जमीन पर दुबारा शव नहीं दफनाने की हिदायत
तहसीलदारने ग्रामीणों की मौजूदगी में ही कहा कि सरकारी जमीन पर किसी और शव को दफनाने नहीं दिया जाएगा। अगर किसी ने ऐसा प्रयास किया तो उसके खिलाफ कानूनी कार्रवाई अमल में लाई जाएगी। तहसीलदार मीणा ने मौका स्थल का जायजा भी लिया।
^सरकारी जमीन पर शव दफनाने के मामले को लेकर काफी देर तक समझाइश के बाद दोनों पक्ष मान गए हैं। दोबारा इस स्थान पर अन्य शव नहीं दफनाने की हिदायत दी गई है। साथ ही दफनाए गए शव के स्थान पर पक्का निर्माण नहीं करने का लिखित में भी लिया गया है। -लालाराममीणा, कार्यवाहक तहसीलदार मारवाड़ जंक्शन।
^शव के दफनाने के स्थान पर पूजा-अर्चना करने तथा पक्का निर्माण कराने का प्रयास करने की जानकारी के बाद मौके पर पुलिस दल पहुंचा था। दोनों पक्षों को समझाइश से शांत कर दिया है। प्रशासनिक अधिकारी भी मौके पर ही मौजूद थे। -भंवरलाल सीरवी, एएसआई कंटालिया।
कंटालिया. शव दफनाने को लेकर जायजा लेते नायब तहसीलदार पुलिस।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva